CELEX: 31983R3148
Language: el
Date: 1983-11-04 00:00:00
Title: Κανονισμός (ΕΟΚ) αριθ. 3148/83 του Συμβουλίου της 4ης Νοεμβρίου 1983 για παρέκκλιση από τον κανονισμό (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων οι οποίες προβλέπονται για τη Φινλανδία για ορισμένα είδη τυριών

Avis juridique important

|

31983R3148

Κανονισμός (ΕΟΚ) αριθ. 3148/83 του Συμβουλίου της 4ης Νοεμβρίου 1983 για παρέκκλιση από τον κανονισμό (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων οι οποίες προβλέπονται για τη Φινλανδία για ορισμένα είδη τυριών  

Επίσημη Εφημερίδα αριθ. L 309 της 10/11/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3148/83 ΤΟΥ ΣΥΜΒΟΥΛΙΟΥ  της 4ης Νοεμβρίου 1983  για παρέκκλιση από τον κανονισμό (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων οι οποίες προβλέπονται για τη Φινλανδία για ορισμένα είδη τυριών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1206/83 (4), προβλέπει, στο παράρτημα ΙΙ σημείο γ) πρώτη περίπτωση στοιχείο β), ετήσια δασμολογική ποσόστωση 2 950 τόνων, η οποία χορηγείται στη Φινλανδία για τα τυριά Emmental, Gruyere, Sbrinz και Bergkaese· ότι η Φινλανδία και η Κοινότητα, με σκοπό την ανάπτυξη των αμοιβαίων συναλλαγών τους, συμφώνησαν να αυξήσουν την ποσότητα αυτή για τα έτη 1983 και 1984· ότι πρέπει, κατά συνέπεια, για να είναι σε θέση η Κοινότητα να τηρήσει τις υποχρεώσεις που έχει αναλάβει, να προβλεφθεί παρέκκλιση από τις διατάξεις που αφορούν τις ετήσιες δασμολογικές ποσοστώσεις που χορηγούνται στη Φινλανδία για τα εν λόγω τυριά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τα έτη 1983 και 1984, κατά παρέκκλιση από το παράρτημα ΙΙ του κανονισμού (ΕΟΚ) αριθ. 2915/79, η ποσότητα των 2 950 τόνων τυριών καταγωγής Φινλανδίας, που αναφέρεται στο σημείο γ) πρώτη περίπτωση στοιχείο β), αντικαθίσταται από την ποσότητα των 3 250 τόνων.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Νοεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 132 της 21. 5. 1983, σ. 3.